**ZÁZNAM O HLASOVANÍ „PER ROLLAM“**

**A VYHODNOTENIE VÝSLEDKOV HLASOVANIA „PER ROLLAM“**

**členov Pracovnej skupiny Rady vlády SR pre odborné vzdelávanie a prípravu**

**pre skupiny odborov vzdelávania** **37 Doprava pošty a telekomunikácie**

V zmysle Štatútu Rady vlády SR pre odborné vzdelávanie a prípravu (Čl. 8) boli dňa 14. marca 2025 oslovení členovia pracovnej skupiny Rady vlády SR pre odborné vzdelávanie a prípravu pre skupiny odborov 37 Doprava pošty a telekomunikácie (ďalej len „pracovná skupina“) so žiadosťou o posúdenie Štátneho vzdelávacieho programu pre skupinu odborov vzdelávania 37 Doprava pošty a telekomunikácie.

Žiadosť o posúdenie návrhu aktualizácie odborov vzdelávania pre skupiny 37 Doprava pošty a telekomunikácie bola zaslaná 8 členom pracovnej skupiny. V termíne do 27. marca 2025 hlasovali 2 členovia pracovnej skupiny s návrhom schváliť predkladaný ŠVP.

Podľa čl. 8 ods. 5 Štatútu Rady vlády Slovenskej republiky pre odborné vzdelávanie a prípravu ak člen rady vlády nezašle v určenom termíne svoje rozhodnutie o hlasovaní, považuje sa to za súhlas.

Vzhľadom na uvedené skutočnosti bol návrh aktualizácie odborov vzdelávania pre skupinu odborov vzdelávania 37 Doprava pošty a telekomunikácie **odporučený na schválenie**.

V Bratislave, 8. apríla 2025

Ing. Branislav Hadár

tajomník Rady vlády SR pre OVP